 
โครงการขององค์การบริหารส่วนตำบลบ้านหาด
ประจำปีงบประมาณ ๒๕๕๙

๑.   ชื่อโครงการ	 แห่เทียนพรรษา 
๒.   หลักการและเหตุผล
		ประเพณีแห่เทียนพรรษา เป็นประเพณีที่ถือปฏิบัติสืบทอดมาเป็นเวลานาน      ประเพณีแห่เทียนพรรษา เกิดจากความจำเป็นที่ว่าสมัยก่อนยังไม่มีไฟฟ้าใช้เช่นปัจจุบัน ดังนั้น เมื่อพระภิกษุอยู่รวมกันมากๆ เพื่อปฏิบัติกิจวัตร เช่น การสวดมนต์ตอนเช้ามืดและพลบค่ำ การศึกษาพระปริยัติธรรม การบูชาพระรัตนตรัย ฯลฯ จำเป็นต้องใช้แสงสว่างจากเทียน ชาวบ้านจึงได้ร่วมกันนำเทียนมาถวายซึ่งช่วงต้นก็จะถวายเป็นเทียนเล็กๆธรรมดา ครั้นต่อมาก็ได้มีการมัดเทียนเล็กๆมารวมกันคล้ายต้นกล้วยหรือลำไม้ไผ่แล้วติดกับฐาน ที่เรียกกันว่า ต้นเทียน หรือ ต้นเทียนพรรษา และก็วิวัฒนาการมาเรื่อยๆจนเป็นเทียนพรรษาอย่างที่เราเห็นกันอยู่ในปัจจุบัน ในความเชื่อของชาวพุทธจะทำเทียนเพื่อบูชาพระรัตนตรัย โดยเอามาจากรังผึ้งร้างต้มเอาขี้ผึ้งมาฟั่นเป็นเทียนเล็กๆเพื่อจุดบูชาพระ และได้ยึดเป็นประเพณีที่จะนำเทียนไปถวายพระภิกษุในช่วงเข้าพรรษา เพื่อปรารถนาให้ตนเองมีสติปัญญาเฉลียวฉลาดดุจดังแสงสว่างของดวงเทียน ในขณะเดียวกันพุทธศาสนิกชนก็ถือโอกาสในช่วงเทศกาลเข้าพรรษาได้ไปบำเพ็ญกุศล เช่น ทำบุญตักบาตร รักษาศีล สวดมนต์ ฟังธรรม เจริญภาวนา ตลอดจนไปศึกษาหาความรู้กับพระภิกษุ ซึ่งต่อมาได้เกิดเป็นประเพณีนิยมที่จะให้ลูกหลานไปบวชเรียนในช่วงเข้าพรรษา          เพื่อให้ได้ศึกษาพระธรรมคำสอนของพระพุทธองค์และได้ฝึกฝนตนเอง  สำหรับปัจจุบันได้มีพุทธศาสนิกชนจำนวนหนึ่งที่ถือเอาวันเข้าพรรษาเป็นวันสำรวจพฤติกรรมของตนเองที่ได้ปฏิบัติผ่านมา และตั้งจิตอธิษฐานที่จะลด ละ เลิกสิ่งที่ไม่ดีต่างๆ เช่น เลิกเหล้า อดบุหรี่ การพูดจาหยาบคาย ในช่วงเทศกาลเข้าพรรษาเป็นเวลา  ๓ เดือน โดยใช้วันนี้เป็นวันเริ่มต้นในการกระทำดี ซึ่งก็นับว่าเป็นระยะเวลาที่ยาวนานเพียงพอสำหรับความตั้งใจสร้างเสริมคุณลักษณะที่พึงประสงค์ให้เกิดขึ้น อันมีอานิสงส์ทำให้ตนเอง ครอบครัวและสังคมเกิดความสุข สงบร่มเย็น
		องค์การบริหารส่วนตำบลบ้านหาด  ได้ตระหนักและเล็งเห็นถึงความสำคัญของการอนุรักษ์และสืบสานประเพณีที่ดีงามของท้องถิ่น จึงได้ทำโครงการแห่เทียนพรรษา    โดยการแสดงศิลปวัฒนธรรมท้องถิ่นที่ควรค่าแก่การอนุรักษ์และสืบสานของหมู่บ้านต่างๆ เพื่อให้ประชาชน เด็กและเยาวชน รวมถึงหน่วยงานทุกภาคส่วนในสังคมได้มีส่วนร่วมในการอนุรักษ์และสืบสานประเพณีที่ดีงาม รวมทั้งเป็นการเสริมสร้างความรัก ความสามัคคี ความร่วมมือ ความสนุกสนานและผูกมิตรไมตรีที่ดีต่อกัน ตลอดจนเป็นการอนุรักษ์และสืบทอดประเพณีที่ดีงามให้คงอยู่ต่อไป  

๓.  วัตถุประสงค์
	๑.  เพื่อส่งเสริมกิจกรรมขนบธรรมเนียมประเพณีที่สืบต่อกันมายาวนานตั้งแต่โบราณกาล
	๒.  เพื่อดำรงรักษาไว้ซึ่งศิลปวัฒนธรรมประเพณีอันดีงามของท้องถิ่น
	๓.  เพื่อให้นักเรียน  นักศึกษา  เยาวชน  ประชาชนมีส่วนร่วมกิจกรรมในวันเข้าพรรษา

๔.  กลุ่มเป้าหมาย
 นักเรียน นักศึกษา เด็ก เยาวชน ประชาชนตำบลบ้านหาด ทั้ง ๕ หมู่บ้าน
									 
๕.  พื้นที่ดำเนินการ
	วัดกุ่ม หมู่ที่ ๒ ตำบลบ้านหาด อำเภอบ้านลาด จังหวัดเพชรบุรี





๖.  ระยะเวลาดำเนินการ
	เดือน  กรกฎาคม ๒๕๕๙

๗.  วิธีดำเนินการ
     	๑. ประชุมวางแผนการจัดทำกิจกรรมเพื่อกำหนดแนวทางการจัดทำกิจกรรมการดำเนินงาน
     	๒.  เสนอโครงการเพื่อพิจารณาอนุมัติดำเนินการ
     	๓.  ประชาสัมพันธ์เชิญชวน  นักเรียน  นักศึกษา  เยาวชน  ประชาชนในตำบลบ้านหาด ร่วมทำบุญ
๔.  ขอความร่วมมือเสียงตามสายทุกหมู่บ้าน  ช่วยประชาสัมพันธ์
๕.  ดำเนินการตามโครงการ
	 										 
๙.  ผู้รับผิดชอบโครงการ
	กองการศึกษา  ศาสนาและวัฒนธรรม  องค์การบริหารส่วนตำบลบ้านหาด

๑๑.  ผลที่คาดว่าจะได้รับ
	๑. นักเรียน  นักศึกษา  เยาวชน  ประชาชนมีกิจกรรมร่วมกันทางวัฒนธรรม  
๒. สร้างสรรค์ให้เกิดความรู้  ความคิด  ความสามัคคี  และสืบทอดขนบธรรมเนียมประเพณีท้องถิ่น


 
ผู้เสนอโครงการ		        
                                           ลงชื่อ
					(นางสาวศิริพร     เอมดี)
			                 นักวิชาการศึกษา รักษาราชการ
	    	                  หัวหน้าส่วนการศึกษา ศาสนาและวัฒนธรรม

ผู้เห็นชอบโครงการ
				ลงชื่อ
            (นายไพฤทธิ์   ตรัยรัตนสถิต)
ปลัดองค์การบริหารส่วนตำบลบ้านหาด

ผู้อนุมัติโครงการ
	 			ลงชื่อ
(นายผ่วน     เอมดี)
นายกองค์การบริหารส่วนตำบลบ้านหาด

เรียน  เรียนนายกองค์การบริหารส่วนตำบลบ้านหาด
                     ด้วยส่วนการศึกษา ศาสนาและวัฒนธรรม ได้จัดทำโครงการแห่เทียนพรรษา ประจำปี ๒๕๕๖ ขึ้น ประเพณีแห่เทียนพรรษา เป็นประเพณีที่ถือปฏิบัติสืบทอดมาเป็นเวลานาน  และเพื่อให้เด็ก เยาวชน ประชาชนได้ตระหนักและเล็งเห็นถึงความสำคัญของการอนุรักษ์และสืบสานประเพณีที่ดีงามของท้องถิ่น  โดยการแสดงศิลปวัฒนธรรมท้องถิ่นที่ควรค่าแก่การอนุรักษ์และสืบสานของหมู่บ้านต่างๆ เพื่อให้ประชาชน เด็กและเยาวชน รวมถึงหน่วยงานทุกภาคส่วนในสังคมได้มีส่วนร่วมในการอนุรักษ์และสืบสานประเพณีที่ดีงาม รวมทั้งเป็นการเสริมสร้างความรัก ความสามัคคี ความร่วมมือ ความสนุกสนานและผูกมิตรไมตรีที่ดีต่อกัน ตลอดจนเป็นการอนุรักษ์และสืบทอดประเพณีที่ดีงามให้คงอยู่ต่อไป       

		ส่วนการศึกษา ศาสนาและวัฒนธรรม จะดำเนินกิจกรรมโครงการแห่เทียนพรรษา ประจำปี ๒๕๕๙ในวันที่ ๑๕ กรกฎาคม ๒๕๕๙ ณ วัดกุ่ม หมู่ที่ ๒ ตำบลบ้านหาด อำเภอบ้านลาด จังหวัดเพชรบุรี รายละเอียดโครงการตามเอกสารแนบท้ายที่เสนอมาพร้อมนี้
          
 	       จึงเรียนมาเพื่อโปรดพิจารณาอนุมัติ 

                                      
     				           (นางสาวศิริพร   เอมดี)
  นักวิชาการศึกษา รักษาการ
หัวหน้าส่วนการศึกษา ศาสนาและวัฒนธรรม

				
			                  (นายไพฤทธิ์   ตรัยรัตนสถิต)
	                                 ปลัดองค์การบริหารส่วนตำบลบ้านหาด



                     อนุมัติ     ไม่อนุมัติ


(นายผ่วน   เอมดี)
นายกองค์การบริหารส่วนตำบลบ้านหาด

